
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 0T/79/2026 6626010692 04. 11. 2026 JUDr. Eva Finďová PhD. ECLI:SK:OSLC:2026:6626010692.1
TRESTNÝ ROZKAZ V MENE SLOVENSKEJ REPUBLIKY Sudca pre prípravné konanie Okresného súdu Lučenec, JUDr. Eva Finďová, PhD., vydal dňa 04. 11. 2026 v Lučenci podľa § 353 ods. 1 Tr. por. nasledujúci trestný rozkaz : Obvinená: A. B., nar. XX. X. XXXX v C., trvale bytom Toporec bez bližšieho určenia, t.č. DEPO Lučenec, adresa na doručovanie D. B., E. X, F., invalidná dôchodkyňa u z n á v a sa v i n n o u , ž e
dňa 02.11.2026 v čase asi o 14:45 hod. v Lučenci v predajni BILLA v OC Galéria na E. G. H. 2243/1 z predajnej plochy odcudzila maslo, sviečku, ovocie, Popradskú kávu a sprchový gél tak, že si tieto veci ukryla do kabelky a s týmito bez zaplatenia prešla cez pokladničnú zónu, kde bola zastavená pracovníkom SBS, pričom uvedeným konaním spôsobila spoločnosti BILLA, s. r. o. Bajkalská 19/A, Bratislava škodu odcudzením vecí v celkovej výške 10,35 € a tohto konania sa dopustila napriek tomu, že rozhodnutím vydaným OO PZ Podolínec sp. zn. 2200047650 jej bola v blokovom konaní uložená pokuta vo výške 100,00 €, nakoľko dňa 28.04.2026 sa dopustila priestupku proti majetku podľa § 50 odsek 1 písmeno a/ zákona č. 372/90 Zb. o priestupkoch a napriek tomu, že rozhodnutím vydaným OO PZ Kežmarok sp. zn. 2200064092 jej bola v blokovom konaní uložená pokuta vo výške 200,00 €, nakoľko dňa 01.06.2026 sa dopustila priestupku proti majetku podľa § 50 odsek 1 písmeno a/ zákona č. 372/90 Zb. o priestupkoch, teda
- prisvojila si cudziu vec tým, že sa jej zmocnila, a bola za dva obdobné činy v predchádzajúcich dvanástich mesiacoch postihnutá, čímspáchala - prečin krádeže podľa § 212 ods. 1 písm. g) Trestného zákona. rozhodol: Podľa § 212 ods. 1 Tr. zák. s použitím § 38 ods. 2 Tr. zák., § 36 písm. l) Tr. zák., písm. m) Tr. zák., trest odňatia slobody v trvaní 1 (jeden) rok. Podľa § 49 ods. 1 písm. a) Tr. zák. sa výkon trestu podmienečne o d k l a d á.
§ 37
Podľa § 50 ods. 1 Tr. zák. sa
určuje
skúšobná doba v trvaní 2 (dva) roky.
Poučenie: Proti tomuto trestnému rozkazu je možné v lehote 8 dní odo dňa jeho doručenia podať odpor na tunajší okresný súd. Pokiaľ je odpor podaný včas a oprávnenou osobou (obvinený a osoby oprávnené podať v jeho prospech odvolanie a prokurátor), trestný rozkaz sa ruší a vo veci bude nariadené hlavné pojednávanie. Inak sa trestný rozkaz stáva právoplatným a vykonateľným. Osobám, ktoré môžu podať odvolanie v prospech obvineného, okrem prokurátora sa lehota končí tým istým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota na podanie odporu od toho doručenia, ktoré bolo vykonané neskôr. Poškodený môže podať odpor proti výroku o náhrade škody, ktorým bola náhrada škody priznaná. Ak poškodený podal odpor, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Rovnako sa postupuje, ak proti výroku o náhrade škody podá odpor iná oprávnená osoba. Proti výroku, ktorým bolo uložené ochranné opatrenie môže zúčastnená osoba podať odpor do 8 dní od jeho doručenia. Ak nie je dôvod na nariadenie hlavného pojednávania pre absenciu podania odporu obvineným, inou oprávnenou osobou alebo prokurátorom, samosudca návrh na uloženie ochranného opatrenia prejedná na verejnom zasadnutí. Pokiaľ vo veci bude podaný odpor, samosudca rozhodne bezodkladne o prijatí obžaloby, v ktorom odôvodní nesplnenie podmienok pre odmietnutie obžaloby a vrátenie veci prokurátorovi, ak zistí závažné procesné chyby, najmä porušenie práva na obhajobu alebo ak zistí, že prokurátor nepredložil úplné spisy vrátane všetkých dôkazov zabezpečených v prípravnom konaní, že obžaloba nespĺňa náležitosti alebo že spolupracujúcej osobe boli poskytnuté nezákonné benefity.

